da da da id da da da da da da da da da da da da en en en it da da da da da da en da en sv ur da nb da en da ro da da da en de ko sv da da en it ca sv da da en nb ca sv da da en pl ca sv en da en nb en da da da en zh es sv da da en da ar da en en da da da da da da da da da da da da da da da da da sv fr da da da da en da da da da da da da da da en da da da en da en de ko da en it ca da da da da da da da da da da da en da da da da da da nb en it ca da da sv de ko en da da da da da da da da da da da da da en da da da da da da da da da en da da da en nb it ca da en da nn ca da ro en da da da da da it sv en da en da en da da da da da da hu en da nb da da en id da da da nn da da ro da da da da da sv en da en
Ledige job Kontakt Om kommunen Nyheder Kort
Alle børnefamilier kan hente råd og vejledning om sundhed, udvikling og trivsel hos sundhedsplejersken
Sundhedsplejens mål er at støtte familier i at varetage barnets og den unges sundhed og udvikling i en positiv retning. Det gøres ved tilbud til familier bosat i Lejre Kommune med børn fra 0-16 år. Sundhedsplejen tilbyder:
Telefonrådgivning 2-3 døgn efter fødsel
Barselsbesøg 4-6 døgn efter fødsel
Hjemmebesøg til spæd- og småbørnsfamilier
Telefonrådgivning til forældre med børn 0-6 år
Forældregrupper til forældre på barselsorlov
Sundhedssamtaler til skoleelever i 0. klasse, 2. klasse, 5. klasse og 9. klasse
Rådgivning til børn og unge med overvægt
På www.sundhedsvejen.dk kan du kommunikere med din sundhedsplejerske og følge dit barns udvikling ved at se journalnotater og målinger. Du kan også se hvornår det næste besøg er aftalt til. Det er genvejen til din sundhedsplejerske. Du skal bruge NemID til at logge på.
Sundhedsplejersker træffes i hverdage på telefon eller via sundhedsvejen.dk.
SMS kan kun benyttes til bestilling og aflysning af tider.
Hvis sundhedsplejersken ikke træffes er du velkommen til at lægge en besked på telefon eller skrive på sundhedsvejen.dk. Du kan forvente svar inden for to hverdage.
Daginstitution: Børnehaven Birken; Børnehuset Fjordly; Hyllinge Børnehave
Daginstitution: Børnehuset Møllehuset; Børnehuset Hyllebjerget
Skole: Kirke Såby skole; Sofiehøj friskole
Daginstitution: Børnehuset Tusindfryd; Børnegården Alsvej
Daginstitution: Børnehuset Skovvejen; Børnehuset Den Grønne Kile
Distrikt: Hvalsø Nord; Vester Såby
Daginstitution: Den Kommunale Dagpleje; Børnehuset Møllebjerghave
Skole: Osted skole; Osted Friskole
Daginstitution: Børnehuset Lærkereden; Børnehuset Osted
Daginstitution: Børnehuset Skjoldungerne; Lejre Børnehus
Skole: Trællerup skole; Allerslev skole
Daginstitution: Idrætsinstitutionen Myretuen; Børnehuset Solsikken
Sygeplejerske ansat i uddannelsesstilling til sundhedsplejerske
Rådgivning om amning og ernæring til nyfødte
Sundhedsstyrelsen anbefaler alle mødre der kan, at fuld amme det nyfødte barn, da amning giver en god og naturlig ernæring til barnet i de første 6 måneder.
Selvom amning er naturligt, kan der forekomme udfordringer som fx brystbetændelse, smerte ved amning eller sår og revner på brystvorter, der kræver særlig hjælp og vejledning.
Forældre kan få hjælp og rådgivning til amning af familiens sundhedsplejerske. Sundhedsplejersker er særligt uddannet til at rådgive og vejlede i amning og spædbarnsernæring.
Sundhedsplejen råder over  sundhedsplejersker der er certificerede  ammevejledere (IBCLC), hvilket bidrager til høj kvalitet i sundhedsplejens ammerådgivning, som er forankret i nyeste viden på området. Sundhedsplejens ammestrategi følger de nationale standarder for amning.
I tilfælde hvor amningen er særligt udfordret  kan sundhedsplejersken i samråd med forældre konsultere Sundhedsplejens ammevejledere for rådgivning.
Af og til er det nødvendigt - og et godt valg for barnets udvikling, at erstatte amning fuldt eller delvist med modermælkserstatning. Forældre kan hente støtte fra familiens sundhedsplejerske, når forældre er i tvivl, om barnet skal ammes eller ernæres på anden vis. Sundhedsplejersken rådgiver forældre om valg af forskellige produkttyper inden for modermælkserstatning og vejleder om mælkebehov til det enkelte barn.
At blive forældre og få et et barn opleves for de fleste som en de største begivenheder i livet. Men ligesom ved andre store livsbegivenheder er man sjældent kun lykkelig undervejs.
For nogle nybagte forældre, både mænd og kvinder, kan der i graviditeten og i det første år efter fødsel opleves forskellige grader af negative psykiske- og fysiske reaktioner som kan afstedkomme følelse af uoverskuelighed, magtesløshed, tristhed og manglende glæde i forældreskabet. Efterfødselsreaktioner kan afstedkomme følelse af ensomhed, på et tidspunkt hvor forældre måske har mere behov end nogensinde før for at blive hørt, rummet og forstået.
Sundhedsplejen tilbyder mødre og fædre en screening for  efterfødselsreaktioner når barnet er 2-4 måneder gammel eller efter behov. Screeningen består af en række spørgsmål til forældrenes trivsel og er sundhedsplejerskens redskab til at vurdere om forældre er i risiko for at udvikle en efterfødselsreaktion eller vurdere behovet for hjælp og støtte.
Forældre som oplever akutte og alvorlige symptomer på efterfødselsreaktion eller depression skal kontakte praktiserende læge for behandling.
Kontakt din sundhedsplejerske eller praktiserende læge, hvis du er bekymret for begyndende symptomer på efterfødselsreaktioner hos dig eller din partner.
Hvornår kommer sundhedsplejersken på besøg
Sundhedsplejen modtager besked om fødsel fra hospital, fødeklinik og hjemmefødselsordningen.
Forældre ringes op af sundhedsplejersken på hverdage 2-3 døgn efter fødsel. Sundhedsplejersken vil spørge ind til barnets trivsel og forældrenes velbefindende. Her aftales tid for barselsbesøg i hjemmet.
Hjemmebesøg af sundhedsplejersken er et frivilligt tilbud til alle forældre med spæd- og småbørn. Sundhedsplejersken tilbyder 5-6 hjemmebesøg i barnets første leveår. Besøg tilbydes når barnets alder er:
3-4 uger - tilbydes ved behov
Besøg af sundhedsplejersken varer ca. 1 time og består af samtale med forældre og en fysisk undersøgelse af barnet. Fra 2-4 måneders alderen screenes barnet tillige for dets følelsesmæssige- og sociale udvikling.
Forældre opfordres til at forberede sig til  sundhedsplejerskens besøg, og gerne nedskrive de spørgsmål og bekymringer der måtte være, for at sikre et godt udbytte.
Forældre har mulighed for at drøfte familieliv og forældrerolle og få rådgivning om barnets sundhedsmæssige udvikling og trivsel, herunder amning, ernæring, motorik, søvn, tilknytning, opdragelse m.m.
Husk at aflyse sundhedsplejerskens besøg ved sygdom i familien, så risiko for smitte reduceres.
1 1/2 års besøg tilbydes til:
Børn som passes hjemme
Børn i risiko for udvikling af overvægt
Børn som er født før terminsuge 32
Forældre kan kontakte sundhedsplejersken for tidsbestilling til ovenstående 1 1/2 års besøg.
For tidligt fødte børn
Sundhedsplejersker har en bred viden om børn som fødes for tidligt og er uddannet til at varetage undersøgelser og rådgivning til familier med for tidligt fødte børn.
Forældre til børn som fødes før 32. graviditetsuge tilbydes besøg af sundhedsplejerske med speciel viden og klinisk erfaring i neonatologi. Børn som fødes før 32. terminsuge tilses med hyppige besøg og forældre tilbydes fast kontakt med sundhedsplejersken frem til barnet er 1 1/2 år gammel.
Distrikt for præmature: Nord
Distrikt for præmature: Syd
Sundhedsplejen tilbyder forældre til nyfødte at deltage i en forældregruppe i familiens nærområde. Gruppen er tiltænkt den eller de forældre som er hjemme på barselsorlov.
Sundhedsplejersken sammensætter gruppen med 4-6 børn. Forældregrupper mødes i private hjem. Sundhedsplejersken deltager så vidt det er muligt første gang.
Sundhedsplejersken inviterer forældre til deltagelse ved en af de første besøg i hjemmet.
Sundhedsplejen tilbyder graviditetsbesøg 4-8 uger før termin til alle kommende forældre.
Besøget varer 60-90 minutter og begge forældre opfordres til at deltage, hvis det er muligt.
I graviditetsbesøget vil vi drøfte forventninger og evt. bekymringer til den første tid efter fødslen. Vi taler om amning og ernæring til den nyfødte, det at blive forælder og danne familie, gode og mindre gode erfaringer fra forældres egen opvækst, praktiske spørgsmål og drøfte hvordan forældre kan finde støtte og vejledning hos sundhedsplejersken til en god start.
Kommende forældre modtager brev i e-boks med tilbud om graviditetsbesøg. Hvis forældre ikke har modtaget besked i e-boks senest 8 uger før fødsel, og ønsker besøg, kan sundhedsplejen kontaktes på mail: sundhedsplejen@lejre.dk for en aftale.
Sundhedsplejen tilstræber at graviditetsbesøg tilbydes af den sundhedsplejerske som tilknyttes familien efter fødsel. Det er dog ikke altid muligt.
Overvægt hos børn og unge
Familier med Børn og unge mellem 3-16 år kan i Sundhedsplejens BørneVægtCenter få rådgivning og støtte til vægtreduktion.
Familier tilbydes et behandlingsforløb med 6 mødegange fordelt over 12 måneder. Alle samtaler foregår i Sundhedsplejens BørneVægtCenter på Hvalsø Rådhus.
Familien tilknyttes en sundhedsplejerske og vil få rådgivning omkring vægtregulering, mad, spisemønstre samt motion. Sammen med familien laves en individuel plan, som støttes op med hjælp og vejledning til de udfordringer som familien møder undervejs.
Mål for behandling er individuel og kan variere i den enkelte familie. For nogle børn og unge kan målet være at stoppe vægtøgningen. For andre kan vægttab være et mål.
Yderligere information og tilmelding kan ske ved henvendelse til:
Sundhedsplejen samarbejder med Julemærkehjemmet Liljeborg i Roskilde og kan tilbyde samtaler efter ophold på julemærkehjem
Sundhedssamtaler og konsultation på skoler
Kontaktoplysninger for sundhedsplejersker på skoler findes på skolens hjemmeside eller under: kontakt din sundhedsplejerske.
0.kl: indskolingsundersøgelse med forældredeltagelse. Undersøgelsen tager udgangspunkt i skolebarnets helbredsmæssige forhold, barnets generelle udvikling til skolestart og afdækning af evt. sygdomme hos barnet eller i den nærmeste familie. Der foretages en fysisk undersøgelse af syn, hørelse, højde, vægt og skeletdeformiteter. Der drøftes sociale relationer, evt. psykiske forstyrrelser der hæmmer udviklingen, sove- og spisevaner, sproglig udvikling samt barnets kognitive- og motoriske færdigheder. Der noteres om barnet har fulgt de forebyggende helbredsundersøgelser i almen praksis, samt vaccinationer.
Hvis indskolingsundersøgelsen viser behov for tværfaglig indsats sker det efter samråd med forældre og skolens ledelse.
2.kl: Sundhedssamtale med opfølgning på indskolingsundersøgelsen i 0.kl og en generel vurdering af barnets sundhed og trivsel. Der tilbydes funktionsundersøgelse af barnets syn og højde-vægtudvikling samt fokus på generel sundhedsoplysning.
5.kl: Sundhedssamtale med fokus på pubertet og udvikling og generel sundhedsoplysning. Der tilbydes funktionsundersøgelse af barnets syn og højde-vægtudvikling.
9.kl: Udskolingsundersøgelse som har til formål at give en samlet vurdering af den unges helbred og sundhed, umiddelbart inden den unge forlader skolen. Udskolingsundersøgelsen består af en fysisk funktionsundersøgelse og en individuel samtale der tilrettelægges sammen med den unge ud fra dennes ønsker og behov. Sundhedssamtalen omfatter drøftelse af sundhedsadfærd i forhold til tobak, alkohol, rusmidler, seksuel sundhed, HPV-vaccination samt helbredsmæssige forhold der kan få betydning for studie- eller erhvervsvalg.
Sundhedssamtaler er altid individuelle og består af en fysisk funktionsundersøgelse og en samtale med barnet eller den unge om sundhed og trivsel. Alle elever undersøges i forhold til syn, hørelse og højde-vægtudvikling i henhold til sundhedsstyrelsens anbefalinger. Undersøgelsens resultater drøftes ikke med elever i de yngste klasser. Forældre kontaktes hvis resultater kan have en negativ indflydelse på barnets sundhed og udvikling.
Hvis skolebarnet har symptomer på sygdom, eller hvis der er mistanke om sygdom kontaktes forældre og barnet/den unge henvises til praktiserende læge.
Hvis forældre og elever har behov for en samtale med sundhedsplejersken ud over de fastlagte tider kan sundhedsplejersken kontaktes for en aftale.
Telefonrådgivning til småbørnsfamilier 0-6 år
Sundhedsplejersken tilbyder telefonrådgivning til forældre med børn fra 0-6 år.
Forældre kan hente rådgivning om amning og kost og ernæring til spæd- og småbørn, spiseudfordringer, inkontinens, søvn og uro, vægt- og vækstproblematik, motorik, sanser og sprogudvikling samt barnets psykiske udvikling og følelsesmæssige- og sociale kompetencer.
Møllebjergvej 4, 4330 Hvalsø
E-mail som indeholder personfølsomme oplysninger skal sendes til Sundhedsplejen som digital post til Lejre Kommune: sundhed og sygdom
Kontakt til rådgivning uden for åbningstid
Sundhedsplejersketelefonen kan benyttes af familier med nyfødte, spæd- og småbørn som har brug for sundhedsfaglig rådgivning fredag, lørdag, søndag og helligdage kl. 17-20 på tlf. 7022 7623
Ved mistanke om sygdom kontakt til praktiserende læge eller lægevagten i Region Sjælland på tlf. 7015 0700
Tak for din feedback
Vælg type af feedback
Der skete desværre en fejl. Prøv venligst igen lidt senere
Send kopi af beskeden til mig
Bemærk: Denne henvendelse understøtter ikke sikker post. Hvis din henvendelse indeholder følsomme personoplysninger, såsom cpr-numre, bedes du sende din meddelelse via sikker post. Du kan bruge søgefeltet på lejre.dk for at finde mere information om sikker post.
Udfyld ikke dette felt, da det bruges til at blokere for bot-genereret trafik.
CVR | EAN | Bankoplysninger
Digital Post & Sikker mail
Hvis du vil klage
Vores Sted på Facebook
Få siden læst højt
Sådan behandler vi dine data